40. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 131 της 19/19 Οκτ. 1962 (ΦΕΚ Α΄ 169) Περί εκδόσεως ομολογιακού δανείου προς αντικατάστασιν των εν κυκλοφορία ομολογιών πάντων των μέχρι του έτους 1940 εκδοθέντων εν τω εσωτερικώ ομολογιακών εις δραχμάς κρατικών δανείων και ρυθμίσεως των σχετικών προς το δάνειον τούτο λεπτομερειών. (Εκυρώθη δια του άρθρ. 5 Νόμ. 4287/1963, κατωτ. αριθ.  Λαβόν υπ’ όψιν: Εισήγησιν των επί του Συντονισμού και επί των Οικονομικών Υπουργών, περί εκδόσεως ομολογιακού δανείου προς αντικατάστασιν των εν κυκλοφορία ομολογιών πάντων των μέχρι του έτους 1940 εκδοθέντων εν τω εσωτερικώ ομολογιακών εις δραχμάς κρατικών δανείων και ρυθμίσεως των σχετικών προς το δάνειον τούτο λεπτομερειών, αποφασίζει: 1.Την έκδοσιν ομολογιακού δανείου προς αντικατάστασιν των εν κυκλοφορία ομολογιών πάντων των μέχρι του έτους 1940 εκδοθέντων εν τω εσωτερικώ ομολογιακών εις δραχμάς κρατικών δανείων. 2.Το ποσόν του εκδοθησομένου δανείου, η ονομαστική αξία των εκδοθησομένων τίτλων και αι σειραί εκδόσεως αυτού καθορισθήσονται δι’ αποφάσεως των Υπουργών επί του Συντονισμού και των Οικονομικών. 3.Το δάνειον ως εκ του σκοπού του, πραγματοποιείται προοδευτικώς και κατά λόγον της εμφανίσεως προς αντικατάστασιν των εν κυκλοφορία ομολογιών των παλαιών δανείων, περί ων η παρούσα πράξις. 4.Το δάνειον θα είναι τοκοφόρον προς 2% ετησίως, ο δε τόκος θα καταβάλλεται δια τοκομεριδίων δεδουλευμένως και επί τη λήξει εκάστου έτους, αρχής γενομένης από του έτους 1963. 5.Η εξόφλησις του δανείου θα γίνεται τμηματικώς δι’ εξαγοράς υπό του Δημοσίου ομολογιών αυτού εν τω Χρηματιστηρίω Αθηνών, εκτός αν άλλως ήθελεν ορισθή δι’ αποφάσεων των Υπουργών επί του Συντονισμού και επί των Οικονομικών. 6.Προς τον σκοπόν εξυπηρετήσεως του δανείου εγγράφεται καθ’ έκαστον έτος εις τον προϋπολογισμόν του Υπουργείου Οικονομικών πίστωσις ποσού ίσου προς 2,5% του ονομαστικού κεφαλαίου του δανείου. Εις βάρος του ποσού τούτου καταβάλλονται κατά πρώτον λόγον οι τόκοι του εν κυκλοφορία κεφαλαίου, δια του απομένοντος δε υπολοίπου τα ποσά τα απαιτούμενα δια την κατά την προηγουμένην παράγραφον απόσβεσιν του δανείου δι’ εξαγοράς των τίτλων αυτού. 7.Αι ομολογίαι του δανείου, διατίθενται αποκλειστικώς εις τους κομιστάς ομολογιών των περί ων η παρ. 1 προπολεμικών δανείων εις δραχμάς, επί τη προσκομίσει ομολογιών των παλαιών τούτων δανείων, κατ’ αναλογίαν παλαιών ομολογιών ονομαστικής αξίας δραχ. 1.000 προς ομολογίας του νέου δανείου δραχ. 50. 8.Προθεσμία αντικαταστάσεως των ομολογιών των παλαιών δανείων προς ομολογίας του περί ου η παρούσα νέου δανείου ορίζεται μέχρι της 31ης Ιαν. 1963, μετά την εκπνοήν της οποίας του προς αντικατάστασιν δικαίωμα απόλλυται. Η κατά τα ανωτέρω προθεσμία δύναται να παρατείνεται μέχρι το πολύ δύο μηνών δι’ αποφάσεως των Υπουργών επί του Συντονισμού και των Οικονομικών. 9.Οι τόκοι του περί ου η παρούσα πράξις νέου δανείου απαλλάσσονται της φορολογίας του εισοδήματος. 10.Πάσα εν γένει λεπτομέρεια σχετική με την έκδοσιν του νέου δανείου, καθορισθήσεται δι’ αποφάσεων των Υπουργών επί του Συντονισμού και των Οικονομικών. 11.Η έκδοσις των ομολογιών του νέου δανείου, η διάθεσις αυτών κατά τα εν τη παρούση και εν γένει η διαχείρισις αυτών ως και η υπηρεσία του δανείου, ανατίθενται εις την Τράπεζαν της Ελλάδος κατά τα δι’ αποφάσεως των Υπουργών επί του Συντονισμού και επί των Οικονομικών ορισθησόμενα. (Μετά την σελ. 128,10) Σελ. 128,11 Δάνεια Εσωτερικά 26.Δ.δ.40 12.Αι δαπάναι εκδόσεως του νέου δανείου και αντικαταστάσεως των ομολογιών των παλαιών δανείων δι’ ομολογιών αυτού, κατά την εν παρ. 7 αναλογίαν, βαρύνουν τον προϋπολογισμόν του Υπουργείου Οικονομικών, εις ον εγγράφεται αντίστοιχος πίστωσις. Η έγκρισις των δαπανών αυτού γίνεται δι’ αποφάσεως του Υπουργού των Οικονομικών και κατά παρέκκλισιν των κειμένων διατάξεων. Η παρούσα, ης η ισχύς άρχεται από της δημοσιεύσεώς της εις την Εφημερίδα της Κυβερνήσεως, κυρωθήσεται δια Νόμου μερίμνη του Υπουργού επί των Οικονομικών. 